Οι Τρεις Ηλικίες της Γυναίκας

Οι Τρεις Ηλικίες της Γυναίκας  (Γερμανικά: Die drei Lebensalter der Frau) είναι ελαιογραφία  που ολοκληρώθηκε στην Αυστρία το 1905 από τον Γκούσταφ Κλιμτ, εκπρόσωπο του κινήματος του Ζετσεσιονισμού.

Το έργο παρουσιάστηκε το 1905 στη δεύτερη έκθεση της Ένωσης Γερμανών Καλλιτεχνών στο Βερολίνο (Γερμανικά: Deutscher Kuenstlerbund). Επιπλέον, εκτέθηκε στη Μπιενάλε της Βενετίας το 1910, λαμβάνοντας μεγάλη αναγνώριση. Εκτίθεται στη Galleria Nazionale d'Arte Moderna στη Ρώμη.

Περιγραφή
Ο πίνακας παρουσιάζει τρεις γυναικείες μορφές σε διαφορετικά στάδια ηλικίας, συμβολίζοντας τον κύκλο της ζωής. Οι τρεις μορφές βρίσκονται στο κέντρο του καμβά και αποτελούν το επίκεντρο της σύνθεσης. Το φόντο χαρακτηρίζεται από έλλειψη βάθους, κάνοντας το έργο δισδιάστατο. Τα χρώματα είναι ουδέτερα και δίδουν την αίσθηση ηρεμίας.Eisler, Gustav Klimt, 33. Η τακτική του Κλιμτ να χρησιμοποιεί πολύχρωμα μοτίβα είναι εμφανής και σε αυτό το έργο. Yπάρχουν δύο κατακόρυφες ατμόσφαιρες που περιβάλλουν τις μορφές. Οι δύο νεότερες βρίσκονται μέσα σε μία μπλε ατμόσφαιρα που έχει μοτίβο ρευστού χαρακτήρα από ψυχρά χρώματα. Η γηραιή μορφή βρίσκεται σε μία ατμόσφαιρα μόνη της, με ένα λιγότερο ρευστό μοτίβο με ευδιάκριτους  ευδιάκριτους διαχωρισμούς στο σχεδιασμό. Τα χρώματα αυτής της ατμόσφαιρας είναι θερμά, γήινοι τόνοι που έρχονται σε αντίθεση με τους ψυχρούς τόνους της άλλης. Οι μορφές και οι ατμόσφαιρες αλληλεπικαλύπτονται ελαφρά. Το πόδι της νεότερης γυναίκας βρίσκεται πίσω από την αριστερή ατμόσφαιρα, ενώ το κεφάλι της γηραιής γυναίκας βρίσκεται μπροστά από τη δεξιά ατμόσφαιρα.

Η νεαρότερη μορφή, η οποία εικονίζεται ως παιδί, συνδέεται με τη νεαρή γυναίκα, η οποία είναι η μητέρα της. Είναι οι μόνες μορφές που αγγίζονται στον πίνακα. Επίσης, ένα αραχνοΰφαντο μπλε ύφασμα καλύπτει τα πόδια τους. Και οι δύο μορφές έχουν κλειστά τα μάτια τους. Η νεαρή γυναίκα έχει λουλούδια γύρω από το κεφάλι της, τα οποία συμβολίζουν την άνοιξη. Τα μαλλιά της είναι ανοιχτόχρωμα και πλούσια, σε αντίθεση με αυτά της γηραιής μορφής, η οποία διαχωρίζεται από τις άλλες δύο. Έχει το κεφάλι της σκυφτό. Η επίδραση του γήρατος είναι προφανής μέσω του χαλαρού δέρματος, της πρησμένης κοιλιάς και των εμφανών φλεβών. Επίσης, σε αντίθεση με τις άλλες δύο μορφές, τα πόδια της γηραιής διακρίνονται. Αυτό συμβαίνει έτσι ώστε ο παρατηρητής να μπορεί να δει την ασχήμια της ηλικίας της στο σύνολό της.Eisler, Gustav Klimt, 44.

Ο Κλιμτ και ο Ζετσεσιονισμός
Ο Γκούσταφ Κλιμτ ήταν ένας εξέχον αυστριακός ζωγράφος που γεννήθηκε το 1862. Εργάστηκε ως βοηθός του Ferdinand Laufberger στην αρχή της καλλιτεχνικής του καριέρας. Αργότερα, υπήρξε ιδρυτικό μέλος και ο πρώτος πρόεδρος του Ζετσεσιονισμού από το 1897 έως το 1903. Αυτός και άλλοι καλλιτέχνες διαμόρφωσαν το καλλιτεχνικό κίνημα, αφού αποσχίστηκαν από το Künstlerhaus, ή αλλιώς Εταιρία Αυστριακών Καλλιτεχνών, λόγω διαφορετικών απόψεων. Ο Ζετσεσιονισμός πραγματοποίησε πολλές εκθέσεις και δημιούργησε το περιοδικό με τον τίτλο Ver Sacrum, το οποίο μεταφράζεται ως ιερή άνοιξη. Σε αυτό δημοσίευαν πολλοί συγγραφείς και καλλιτέχνες, ενώ μοιράζονταν και τις απόψεις τους για το καλλιτεχνικό κίνημα. Ο ζωγράφος άφησε τον Ζετσεσιονισμό το 1905, την ίδια χρονιά που ολοκληρώθηκε το έργο του Οι Τρεις Ηλικίες της Γυναίκας.Benezit Dictionary of Artists, "KLIMT, Gustav", http://www.oxfordartonline.com

Τεχνικά στοιχεία
Οι Τρεις Ηλικίες της Γυναίκας είναι ελαιογραφία σε καμβά με διαστάσεις 180 επί 180 εκατοστά. Το έργο φέρει στοιχεία της τεχνικής ιμπάστο την οποία συνήθιζε να χρησιμοποιεί ο καλλιτέχνης. Επίσης, ο καλλιτέχνης προσέθετε διαλύτες στα χρώματα για να αποφευχθούν ανεπιθύμητες γυαλάδες. Επιπλέον, επεξεργαζόταν εκ νέου τα έργα του, περιορίζοντας τον αριθμό εκείνων που μπορούσε να δημιουργήσει ανά έτος. Το έργο Οι Τρεις Ηλικίες της Γυναίκας φιλοτεχνήθηκε κατά τη διάρκεια της Χρυσής Περιόδου του καλλιτέχνη στην οποία περιλαμβάνονται άλλα δημοφιλή έργα όπως το Φιλί (1907-1908). Αυτή η περίοδος χαρακτηρίζεται από τη μεγάλη χρήση διακοσμητικών στοιχείων όπως και χρυσών και μεταλλικών χρωμάτων.

Παραπομπές

Πηγές
Eisler, Max. Gustav Klimt. Vienna: Rikola Verlag LTD. 1921
"KLIMT, Gustav." Benezit Dictionary of Artists. Oxford Art Online. Oxford University Press, accessed November 25, 2014, http://www.oxfordartonline.com.proxy.lib.fsu.edu/subscriber/article/benezit/B00099386.
Vergo, Peter. "Klimt, Gustav." Grove Art Online. Oxford Art Online. Oxford University Press, accessed November 29, 2014, http://www.oxfordartonline.com/subscriber/article/grove/art/T046890.

Κατηγορία:Έργα ζωγραφικής του Γκούσταφ Κλιμτ
Κατηγορία:Πίνακες του 1905
Κατηγορία:Πίνακες με παιδιά